Bluesmusek zu Lëtzebuerg

Dësen Artikel behandelt zanter wéini, a vu weem zu Lëtzebuerg Blues gespillt gouf a gëtt.
Geschicht vum Blues zu Lëtzebuerg
Ufank
Et ass schwiereg, fir den Ufank vum Blues zu Lëtzebuerg genee ze datéieren. Obwuel eng Partie fréier Jazz- a Rockgruppen an hirem Repertoire sécherlech och Bluesstécker gespillt hunn, sinn eréischt an de spéiden 1980er Joren déi éischt reng Bluesmuseksgruppen entstanen.

De Guy Theisen, alias Lesley Kent, soll 1966 deen éischte gewiescht sinn, dee mat senger Band The Problems de Rhythm and Blues zu Lëtzebuerg agefouert huet.Haas 1982, zit. in Molinaro 2018a. An den 1960er-80er Jore soll et zu Lëtzebuerg keng reng Bluesmuseksgruppe ginn hunn. De Concert vum Jimi Hendrix 1967 am Charly'sD'Lokal huet spéider Scorpion geheescht., am Kader vun enger gemeinsamer Tournée mam Johnny Hallyday, huet e bleiwenden Androck op déi lëtzebuergesch Musekszeen hannerlooss. An deene Joerzéngten hunn eng Partie Rockgruppen och Bluesnummeren an hirem Repertoire gehat, ë. a. We Feel a Cool Feet. 1970 huet um Lampertsbierg déi legendär Disko Blow Up hir Dieren opgemaach, an där reegelméisseg Blues-Rock-Legenden opgetruede sinn, ë. a. Canned Heat.

Mainline heescht déi éischt Rock- a Bluesmuseksgrupp, déi de Luke Haas a senger AnthologieCf. Haas 1982 an der Literatur. ernimmt, bei där hie vun 1978 un och matgespillt huet. Réischt Enn der 1980er Jore goufen déi éischt reng Bluesgruppe gegrënnt: Blues Busters (1985-1992), Blues Connection (1987-?), Blues Train (1989-?), Blues For Two (1989-1992) a Blues, Women and Whiskey (1992-?).

De Blues-Club Lëtzebuerg
De Blues-Club Lëtzebuerg ass e Veräin ouni Gewënnzweck, deen 1997 gegrënnt gouf a säi Sëtz an der Stad Lëtzebuerg huet. De Blues-Club huet sech zum Zil gesat, d'Blues-Musek an hir derivéiert Museksstiler z'ënnerstëtzen. En organiséiert reegelméisseg Concerten, bei deenen international renomméiert Museker op der Affiche sinn, woubäi lokal oder regional Bluesgruppen d'Geleeënheet kréien, fir den éischten Deel ze spillen a sech domat en Numm ze maachen. D'Concerte vum Blues-Club gi gewéinlech am Sang a Klang am Pafendall gespillt.

Déifferdenger Bluesschoul
2006 hunn d'Museker Romain Heck a René Cavallini zesumme mam François Meisch vun der Kulturkommissioun vun der Stad Déifferdeng déi Déifferdenger Bluesschoul gegrënnt. Si gëtt vum Bluesgittarist Remo Cavallini geleet an ass an der Museksschoul vun der Stad Déifferdeng am Kulturzentrum Aalt Stadhaus. Souwuel Ufänger wéi och erfuere Museker kënne sech do fir Coursen aschreiwen.

Lëtzebuergesch Bluesmuseksgruppen
Hei ginn och Bluesmuseksgruppen opgelëscht, déi nëmmen zum Deel aus lëtzebuergesche Museker bestinn, a Gruppen, bei deenen keng lëtzebuerger Museker spillen, déi awer hire Sëtz zu Lëtzebuerg hunn.

 Bluesmuseksgrupp  Gegrënnt  Opgeléist 3 Guys With a Serious Case of da Blues  2023  - BG & the Rebels  2024  - Blue Screw 1990  1996 Blue Shade  2002  2007 Blues Busters  1985  1992 Blues Connection  1987  ? Blues For Two  1989  1992 Blues Gangsters  ?  ? Blues Train  1989  ? Blues, Women and Whiskey  1992  ? Bluesy Lips  2024  - BMAD  2020  - Bo & The Sox (F,L)  2022  - Carl Wyatt & The Delta Voodoo Kings (F,L)  2001  - CG & The Boys  2022  - Chicken Head  2014  - Chops ‘N’ Gravy (USA,F,L)  2024  - Cleanhead & Cosa Nostra   - Cleanhead’s Factory  ?  ? Crossroads  2001  2018 Dan's Blues Band  ?  - Dave White and the Mighty Vibrators  ?  - Dog & Bone  2017  - Dr. Rain & The Umbrellas  2007  2017 Eight Bar Blues Band  2015  2023 Elo & The Bad Boys  2017  - Empty Arms Blues Band  2023  - Fred Barreto And Friends  2015  - Fred Barreto Group  2016  - Gaasserockbluesband  2005  - Gerry Hundt Trio (USA,L)  ?  - Greyhounds 59  2016  2024 Heavy Petrol  2011  - Kid Colling Cartel  2012  - Kid Colling & Jeff Herr  2024  - Lazy Louis Blues Duo (B,L)  2018  - Little Blues Band  ?  - Lou Tennant and the Nightcallers (L,BR)  ?  - Malt & Blues  2014  2015 Minett Blues Band  2022  2023 Petrol Train Unplugged  ?  - Phoenix 84  2013  2021 Ramblin' South  2015  - Remo-Cavallini-Band  2009  - Renegade Dukes  ?  - Rockin’ Dukes  2023  - Sneaky Pete  1992  - Strange Brew  ?  ? The Blues Bastards  2017  2022 The Bottlenecks  2023  - The Coal Street MinOrs  2012  - The Ferocious Few (USA,L)  2005  - The Heritage Blues Company  2006  2018 The Horse Blinders  2019  - The Muddy Marauders  2022  2023 The Odd Blues Reunion  ?  - The Winklepickers  2001  - Thunder Road  2016  2023 United  2020  -

Bluesfestivalen zu Lëtzebuerg
 Blues 'n' Jazz Rallye am Gronn, a Clausen, an zanter 2018 och am Pafendall. Zanter 1995 all Joer Mëtt Juli an Zesummenaarbecht mat dem LCTO (Luxembourg City Tourist Office);
 Blues-Express zu Zowaasch an am Fond-de-Gras, all Joer uganks Juli an Zesummenaarbecht mat der Gemeng Déifferdeng;
 Blues 'n' Jazz um Haff, all Joer Mëtt Juni an Zesummenaarbecht mam Päerdsatelier zu Mëtscheed.
 Blues op der Musel, all Joer Mëtt September op der MS Marie-Astrid mat Depart zu Réimech.

 Literatur 
Haas, Luke, 1982, Luxemburgs Rock Story (1959-1982), Éditions John Schmit, Capellen, 160 S.
Molinaro, Claude, 2018a. Bluesspuren – Die Anfänge eines Musikstils in Luxemburg. Tageblatt 160: 2. Och op Tageblatt-Online
Molinaro, Claude, 2018b. "Do war rot, Fa war gelb". Bluesgeschichten - Erinnerungen und Anekdoten. Tageblatt 160: 3.

Kuckt och
Blues

Um Spaweck
www.bluesclub.lu
bluesschoul.com
Luxembourg Blues Bands 
Blues & Jazz Live Music Venues in and around Luxembourg 

Letzebuerg
Kategorie:Musek zu Lëtzebuerg